คณะศิลปกรรมศาสตร์ มหาวิทยาลัยศรีนครินทรวิโรฒ - วิกิพีเดีย

# คณะศิลปกรรมศาสตร์ มหาวิทยาลัยศรีนครินทรวิโรฒ

### จากวิกิพีเดีย สารานุกรมเสรี

บทความนี้ต้องการเก็บกวาด ตรวจสอบ ปรับปรุง แก้ไขรูปแบบ เพิ่มแหล่งอ้างอิง ใส่หมวดหมู่ หรือภาษาที่ใช้
ส่วนใดส่วนหนึ่งหรือในหลายส่วนด้วยกัน
คุณสามารถช่วยตรวจสอบ และแก้ไขบทความนี้ได้ด้วยการกดที่ปุ่ม แก้ไข ด้านบน
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมที่ วิธีแก้ไขหน้าพื้นฐาน คู่มือการเขียน และ นโยบายวิกิพีเดีย ซึ่งสามารถดูตัวอย่างบทความได้ที่ บทความคุณภาพ และเมื่อแก้ไขตามนโยบายแล้ว สามารถนำป้ายนี้ออกได้

สารานุกรมประเทศไทย
...

คณะศิลปกรรมศาสตร์
(Faculty of Fine Arts)

วันที่ก่อตั้ง | พ.ศ. 2536
คณบดี | นายอำนาจ เย็นสบาย
สีประจำคณะ | น้ำตาล
ที่ตั้ง | 114 สุขุมวิท 23 กรุงเทพมหานคร 10110
เว็บไซต์ | fofa.swu.ac.th

คณะศิลปกรรมศาสตร์ มหาวิทยาลัยศรีนครินทรวิโรฒ

## [แก้] ประวัติ

พ.ศ. 2511 ในยุคแรกเริ่มนั้น คณะศิลปกรรมศาสตร์เป็นเพียงแผนกหนึ่งในคณะวิชาการศึกษา โดยมีศาสตรจารย์พิเศษอารี สุทธิพันธุ์ เป็นผู้ผลักดันให้เกิดหลักสูตรการศึกษาบัณฑิต (กศ.บ.) ศิลปศึกษา (Art Education) ขึ้นในแผนกศิลปศึกษา คณะวิชาการศึกษา วิทยาลัยวิชาการศึกษา ประสานมิตร เท่านั้น

พ.ศ. 2517 เมื่อวิทยาลัยวิชาการศึกษา ประสานมิตร ได้รับการยกระดับฐานะขึ้นเป็นมหาวิทยาลัยศรีนครินทรวิโรฒนั้น แผนกศิลปศึกษาที่เคยมีอยู่ดั้งเดิมก็ได้พัฒนากลายเป็นภาควิชาศิลปะและวัฒนธรรม สังกัดคณะมนุษยศาสตร์

นอกเหนือจากหลักสูตรการศึกษาบัณฑิต (กศ.บ.) วิชาเอกศิลปศึกษา ที่มีอยู่แต่เดิมแล้วนั้น ยังได้เพิ่มหลักสูตรศิลปศาสตรบัณฑิต (ศศ.บ.) วิชาเอกศิลปะ ซึ่งวิชาเอกศิลปะนี้เน้นหนักไปทางการผลิตทรัพยากรบุคคลดิ่งเดี่ยวเฉพาะทาง เพื่อป้อนเข้าสู่ระบบสายพานอุตสาหกรรมท่ามกลางกระแสลัทธิสมัยใหม่ โดยเป็นหลักสูตรในเชิงบูรณาการที่ผู้เรียนสามารถพัฒนาศักยภาพได้กว้าง และสอดรับกับความต้องการของแต่ละบุคคล

อย่างไรก็ตาม หลักสูตรทั้งสองก็เปิดโอกาสให้ผู้เรียนพัฒนาทางด้านทัศนศิลป์ (Visual Art) และการออกแบบสื่อสาร (Communication Design) เป็นด้านหลัก อีกทั้งยังกำหนดให้เรียนวิชาโทที่เปิดสอนภายนอกภาควิชาและภายนอกคณะ โดยวิชาโทจะเป็นวิชาที่ช่วยขยายรากฐานให้กว้างขึ้น และ/หรือ เป็นแรงผลักดันวิชาชีพหรือวิชาเอกอีกด้วย

ในปีเดียวกัน ก็ได้เปิดหลักสูตรการศึกษาบัณฑิต วิชาเอกดุริยางคศาสตร์ไทยและดุริยางคศาสตร์สากล ภาควิชาดุริยางคศาสตร์ ในคณะมนุษยศาสตร์เช่นกัน

พ.ศ. 2536 จากภาควิชาศิลปะและวัฒนธรรม คณะมนุษยศาสตร์ ได้สถาปนาขึ้นเป็น คณะศิลปกรรมศาสตร์ มีการเปิดสอนในระดับปริญญาตรี ทั้งหมด 6 ภาควิชา 14 วิชาเอก ได้แก่ ภาควิชาดุริยางคศาสตร์ไทย ภาควิชาดุริยางคศาสตร์สากล ภาควิชาทัศนศิลป์ ภาควิชาทัศนศิลปศึกษา ภาควิชาออกแบบทัศนศิลป์ และภาควิชาศิลปะการแสดง

และมีการเปิดสอนในระดับปริญญาโท 3 วิชาเอก ภายใต้การบริหารจัดการของงานบัณฑิตศึกษา

พ.ศ. 2543 คณะศิลปกรรมศาสตร์ได้ปรับโครงสร้างการบริหารจัดการทางวิชาการใหม่ โดยจัดการบริหารจัดการในระดับปริญญาตรีเป็น 3 มิติ ดังนี้

- มิติที่หนึ่ง: สาขาวิชา - คณะกรรมการประจำสาขาวิชา
- มิติที่สอง: หลักสูตร - คณะกรรมการบริหารหลักสูตร
- มิติที่สาม: เครือข่ายวิชา - คณะกรรมการเครือข่ายวิชา

โดยบุคลากรวิชาการสามารถเป็นกรรมการบริหารหลักสูตรได้สูงสุด 3 หลักสูตร ทำหน้าที่ สอน ค้นคว้า วิจัย บริการวิชาการแก่สังคม และทำนุบำรุงศิลปวัฒนธรรม ข้ามสาขาวิชาได้

พ.ศ. 2545 - คณะศิลปกรรมศาสตร์ได้เปิดสอนระดับปริญญาตรีใน 15 วิชาเอกด้วยกัน ได้แก่

- หลักสูตรศิลปกรรมศาสตรบัณฑิต
  - วิชาเอกศิลปะจินตทัศน์
  - วิชาเอกศิลปศึกษา
  - วิชาเอกการออกแบบสื่อสาร
  - วิชาเอกการออกแบบผลิตภัณฑ์
  - วิชาเอกการออกแบบแฟชั่น
  - วิชาเอกศิลปะเครื่องประดับ
  - วิชาเอกการแสดงและกำกับการแสดง
  - วิชาเอกการออกแบบเพื่อการแสดง
  - วิชาเอกนาฏศิลป์ไทย
  - วิชาเอกนาฏศิลป์สากล
  - วิชาเอกดนตรีคลาสสิค
  - วิชาเอกดนตรีร่วมสมัย
  - วิชาเอกดนตรีเพื่อธุรกิจ

- หลักสูตรการศึกษาบัณฑิต
  - วิชาเอกดุริยางคศาสตร์ไทย
  - วิชาเอกดุริยางคศาสตร์สากล

และเปิดสอนระดับปริญญาโทใน 3 สาขาวิชา ได้แก่

- สาขาวิชาศิลปศึกษา
- สาขาวิชามานุษยดุริยางควิทยา
- สาขาวิชาทัศนศิลป์: ศิลปะสมัยใหม่

พ.ศ. 2547 - คณะศิลปกรรมศาสตร์ได้ยุบวิชาเอกศิลปศึกษา ในหลักสูตรศิลปกรรมศาสตร์บัณฑิตลง และขยายเป็นวิชาเอกดุริยางคศาสตร์ศึกษา วิชาเอกทัศนศิลปศึกษา และวิชาเอกศิลปะการแสดงศึกษา ในหลักสูตรการศึกษาบัณฑิตแทน เพื่อสร้างบุคลากรผู้มีความรู้ความสามารถในการถ่ายทอดศิลปวิทยาการแก่เยาวชนในรุ่นหลังแทน และเพื่อนเป็นการผลิตบุคลากรให้ตรงกับความต้องการของสังคมมากขึ้น

| หน่วยงานในมหาวิทยาลัยศรีนครินทรวิโรฒ
| หน่วยงาน
--- | ---
คณะ | แพทยศาสตร์ · ทันตแพทยศาสตร์ · เภสัชศาสตร์ · สหเวชศาสตร์ · พยาบาลศาสตร์ · วิศวกรรมศาสตร์ · วิทยาศาสตร์ · ศึกษาศาสตร์ · มนุษยศาสตร์ · สังคมศาสตร์ · ศิลปกรรมศาสตร์ · พลศึกษา
วิทยาลัย | วิทยาลัยนานาชาติเพื่อศึกษาความยั่งยืน
ดูเพิ่ม | โรงเรียนสาธิตมหาวิทยาลัยศรีนครินทรวิโรฒ ปทุมวัน · โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม) · โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม)

| คณะศิลปกรรมศาสตร์ มหาวิทยาลัยศรีนครินทรวิโรฒ เป็นบทความเกี่ยวกับ สถานศึกษา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ คณะศิลปกรรมศาสตร์ มหาวิทยาลัยศรีนครินทรวิโรฒ ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B8%A8%E0%B8%B4%E0%B8%A5%E0%B8%9B%E0%B8%81%E0%B8%A3%E0%B8%A3%E0%B8%A1%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%A8%E0%B8%A3%E0%B8%B5%E0%B8%99%E0%B8%84%E0%B8%A3%E0%B8%B4%E0%B8%99%E0%B8%97%E0%B8%A3%E0%B8%A7%E0%B8%B4%E0%B9%82%E0%B8%A3%E0%B8%92.html".

หมวดหมู่: หน้าที่ต้องการความช่วยเหลือ | คณะศิลปกรรมศาสตร์ | มหาวิทยาลัยศรีนครินทรวิโรฒ | บทความเกี่ยวกับ สถานศึกษา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา